Karbon dioksida
Karbon dioksida (rumus kimia: CO2) atau zat asam arang adolah sajinih senyawa kimia nan tadiri dari duo atom oksigen nan taikek sacaro kovalen jo sabuah atom karbon. Inyo babantuak gas pado kaadaan temperatur jo takanan standar nan hadir di atmosfer bumi. Rato-rato konsentrasi karbon dioksida di atmosfer bumi kiro-kiro 387 ppm badasarkan volume [1] walaupun jumlah iko bisa bamacam macam tagantuang pado tampek jo wakatu. Karbon dioksida adolah gas rumah kaco nan paralu karano inyo manyerap galombang inframerah jo kuek.
Karbon dioksida dihasikan dek sadoalah hewan, tumbuh-tumbuhan, jamur, jo mikroorganisme pado proses respirasi nan digunoan dek tumbuhan pado proses fotosintesis. Dek karano itu, karbon dioksida marupoan komponen nan penting dalam siklus karbon. Karbon dioksida dihasiakan juo dari hasil sampiang pambakaran bahan baka fosil. Karbon dioksida anorganik dikaluakan dari gunuang barapi jo proses geotermal lainnyo saparti pado mato aia panas.
Karbon dioksida indak mampunyoi bantuak cair pado takanan di bawah 5,1 atm namun lansuang manjadi padek pado suhu di bawah -78 °C. Dalam bantuak padek, karbon dioksida umumnyo disabuik sabagai es kariang.
- ↑ Whorf, T.P., Keeling, CD (2005). "Atmospheric CO2 records from sites in the SIO air sampling network". Trends: A Compendium of Data on Global Change. Carbon Dioxide Information Analysis Center, Oak Ridge National Laboratory, U.S. Department of Energy, Oak Ridge, Tenn., U.S.A. Diarsipkan dari versi asli tanggal 2007-07-29. Diakses tanggal 2008-05-26. Period of record: 1958-2004
bug_Latn min_Latn min_Latn min_Latn eng_Latn